TPS บวกแรง 7% โบรกฯ มองเทคนิคขาขึ้น วางแนวต้าน 2.14 บ.
TPS บวกแรง 7% โบรกฯ มองเทคนิคขาขึ้น วางแนวต้าน 2.14 บ. ล่าสุดอยู่ที่ 2.10 บาท บวก 0.14 บาท หรือ 7.14% มูลค่าซื้อขาย 49.65 ล้านบาท
TPS บวกแรง 7% โบรกฯ มองเทคนิคขาขึ้น วางแนวต้าน 2.14 บ. ล่าสุดอยู่ที่ 2.10 บาท บวก 0.14 บาท หรือ 7.14% มูลค่าซื้อขาย 49.65 ล้านบาท
2 ก.ค. 2563

ผู้สื่อข่าวรายงานว่า ราคาหุ้น บริษัท เดอะแพรคทิเคิลโซลูชั่น จำกัด (มหาชน) หรือ TPS ล่าสุด ณ เวลา 10.52 น. อยู่ที่ 2.10 บาท บวก 0.14 บาท หรือ 7.14% สูงสุดที่ 2.14 บาท ต่ำสุดที่ 1.98  บาท ด้วยมูลค่าซื้อขาย 49.65 ล้านบาท
ทั้งนี้ บล.กรุงศรี ระบุในบทวิเคราะห์ว่า กราฟ TPS อยู่ในช่วงกลับตัว Cup and handle และราคายืนเกาะเส้น EMA 10 วันได้ต่อเนื่อง สอดคล้องกับ เครื่องมือ MACD + RSI ชี้ขึ้นสนับสนุนทิศทาง ประเมินแนวรับ 1.94 บาท แนวต้าน   2.04 , 2.14 บาท Cut loss 1.90 บาท
ขณะที่ก่อนหน้านี้ นายบุญสม กิจเกษตรสถาพร ประธานเจ้าหน้าที่บริหาร TPS เปิดเผยว่า บริษัทลงนามบันทึกข้อตกลงการจัดตั้งบริษัทร่วมทุน (MOU) กับบริษัท ซูเพิร์บ คอมพ์ จำกัด ทุนจดทะเบียน  1,000,000 บาท ซึ่ง TPS ถือหุ้น 50% ทั้งนี้ เพื่อเข้าร่วมประมูลในโครงการขนาดใหญ่ที่เกี่ยวข้องกับระบบเทคโนโลยีสารสนเทศทั้งของภาครัฐและเอกชน
สำหรับแผนการดำเนินงานช่วงที่เหลือของปี 63 บริษัทยังคงเดินหน้าเข้าประมูลงานใหม่ ทั้งภาครัฐและเอกชนอย่างต่อเนื่อง โดยเฉพาะงานของภาครัฐซึ่งยังมีโปรเจ็คต์ใหญ่ และมีการเข้าร่วมประมูลงานกับพันธมิตรด้วย นอกจากนี้ ยังมีการปรับกลยุทธ์ลดต้นทุนค่าใช้จ่ายที่ไม่จำเป็นลง เพื่อช่วยรักษาระดับผลประกอบการของบริษัท
“เรามองว่าธุรกิจ IT ยังมีการเติบโตที่ดี เนื่องจากปัจจุบันหลายๆ องค์กรมีการพัฒนาระบบเทคโนโลยีให้ทันสมัยมากขึ้น เพื่อรองรับการเปลี่ยนแปลงในการทำงานของยุค New Normal และมั่นใจว่าธุรกิจของบริษัทไม่ได้รับผลกระทบมากนัก เพราะ TPS ยังมี Backlog อยู่ในมือ 624 ล้านบาท คาดว่าจะสามารถรับรู้รายได้ในปี 63 เกือบทั้งหมด โดยจะช่วยหนุนรายได้ในปีนี้ให้เติบโตตามเป้าหมายที่วางไว้ ซึ่งในปีนี้บริษัทคาดการณ์สัดส่วนรายได้จากภาครัฐ 40% ภาคเอกชน 60%”นายบุญสม กล่าว